Jorja Hussey (Jorja_Hussey) on Pinterest
Teenage Girl RoomsCool Girl RoomsTeenage Room Decor DiyCute Dorm RoomsTeenage Room DesignsDecor RoomCute Diy Room DecorBlack Room DecorIndie Dorm RoomIdeas For BedroomsFemale RoomsWallsPerfectForward Polisie-hoë se dood laat leemte | Netwerk24
Polisie-hoë se dood laat leemte
29 Junie 2020 21:03
Genl.maj. Theko Johannes Pharasi Foto: Verskaf
Polisiebeamptes oor die land heen het Maandag met skok gereageer op genl.maj. Theko Johannes Pharasi, adjunkkommissaris in Gauteng, se dood ná ’n kort siekte.
Boodskappe van medelye van vriende, familie en kollegas het op verskeie mediaplatforms ingestroom vir die 59-jarige Pharasi wat hom in 1980 as ’n konstabel by die polisie aangesluit het en wat met toewyding en harde werk in 2010 tot die rang van generaal-majoor bevorder is – ’n posisie wat hy met trots gevul het.
’n Ambisieuse Pharasi het in sy loopbaan verskeie sleutelposisies by polisiekantore in die Johannesburgse distrik beklee, waaronder Dobsonville, Orlando, Randfontein, Randburg, Johannesburg-Sentraal, Johannesburg-Oos en Alexandra.
Pharasi was ook voorheen areakommissaris van Johannesburg voordat hy die rol as provinsiale adjunk-kommissaris vir sigbare polisiëring oorgeneem het, en daarna as groepbevelvoerder in Johannesburg-Wes aangestel is.
Hy laat ’n leemte in die leierskap van die polisie in Gauteng.
Hy is in Februarie verlede jaar heraangestel in die pos van provinsiale adjunk-kommissaris vir sigbare polisiëring, ’n sleutelposisie wat hy tot met sy afsterwe beklee het.
Lt.genl. Elias Malewa, provinsiale kommissaris, het Maandag hulde gebring aan Pharasi en gesê dat sy heengaan ’n leemte laat in ’n tyd waarin die polisie sy intellek, passie, toewyding, professionaliteit en selfvertroue die nodigste het aangesien daar nou na ’n balans tussen misdaadvoorkoming en die handhawing van Covid-19-regulasies gestreef word.
Pharasi het beplan om in November, wanneer hy 60 jaar oud sou wees, af te tree.
“Hy laat ’n leemte in die leierskap van die polisie in Gauteng,” het Malewa gesê.
Meer oor: Theko Johannes Pharasi | Sterfte | Polisie-Hoë